b'\n_START_ARTICLE_\nGustaf Dal\xc3\xa9n (majakka)\n_START_SECTION_\nMajakan rakenne\n_START_PARAGRAPH_\nMajakkatorni on sijoitettu merenpohjassa lep\xc3\xa4\xc3\xa4v\xc3\xa4n pohjaosan eli kasuunin p\xc3\xa4\xc3\xa4lle. Pohjaosa on ontto betoninen rakennelma, joka on t\xc3\xa4ytetty hiekalla ja soralla. Kasuuniosasta vain pieni osa on merenpinnan yl\xc3\xa4puolella._NEWLINE_Majakkatorni on py\xc3\xb6re\xc3\xa4 betoninen noin 6 metrin korkuinen rakennelma. Valolaite sijaitsee nelj\xc3\xa4n pilarin kannattelemana 11,7 metri\xc3\xa4 merenpinnan yl\xc3\xa4puolella. Loistolaite on sijoitettu pilarien varaan, etteiv\xc3\xa4t suuret aallot murtuisi majakan yl\xc3\xa4osaa vasten vaan p\xc3\xa4\xc3\xa4sisiv\xc3\xa4t ly\xc3\xb6m\xc3\xa4\xc3\xa4n pilareiden v\xc3\xa4list\xc3\xa4. T\xc3\xa4ten muodostuneen tasanteen yl\xc3\xa4reunassa on majakan nimi puoli metri\xc3\xa4 korkein valkoisin metallikirjaimin. Tasanteella oli 1990-luvulle asti automaattinen sumukello, joka poistettiin s\xc3\xa4hk\xc3\xb6ist\xc3\xa4misen yhteydess\xc3\xa4 ja siirrettiin muistomerkiksi Maarianhaminan merimuseoon._NEWLINE_1990-luvulla alun perin kaasuk\xc3\xa4ytt\xc3\xb6inen majakka muutettiin toimimaan aurinkopaneelien voimalla.'